เซี่ยงไฮ้คอมโพสิตปิดลบ 11.71 จุด หลังหุ้นพลังงานร่วง
เซี่ยงไฮ้คอมโพสิตปิดลบ 11.71 จุด หลังหุ้นพลังงานร่วง
19 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดปรับตัวลดลงวันนี้ โดยดัชนีเซี่ยงไฮ้คอมโพสิตตลาดหุ้นจีนปิดวันนี้ที่ 3,101.30 จุด ลดลง 11.71 จุด -0.38% จากแรงขายหุ้นพลังงานและเหมืองแร่ หลังราคาน้ำมันและโลหะมีค่าปรับตัวลดลง อย่างไรก็ดี ดัชนีลดช่วงลบ เพราะได้แรงหนุนจากการที่ธนาคารกลางจีนเดินหน้าอัดฉีดสภาพคล่องต่อเนื่องรับเทศกาลตรุษจีนที่กำลังจะมาถึง
ทั้งนี้ นักวิเคราะห์มองว่า ภาวะการซื้อขายในตลาดหุ้นจีนจะเป็นไปอย่างผันผวนและไร้ทิศทางก่อนถึงเทศกาลตรุษจีนนอกจากนี้ นักลงทุนยังชะลอการซื้อขาย เนื่องจากรอดูตัวเลขผลิตภัณฑ์มวลรวมภายในประเทศ (จีดีพี) ไตรมาส 4 และยอดค้าปลีกเดือนธ.ค. ที่จะมีการเปิดเผยในวันศุกร์นี้